ປະທານາທິບໍດີຟິລິບປິນແຕ່ງຕັ້ງ ຜູ້ບັນຊາການກອງທັບຄົນໃໝ່
ປະທານາທິບໍດີ Benigno Aquino ໄດ້ແຕ່ງຕັ້ງ ຜູ້ບັນຊາການກອງທັບຄົນໃໝ່ ​ໂດຍ​ມອບໝາຍ​ໃຫ້​ຮັບຜິດຊອບ ນໍາການສະສາງການສໍ້ລາດບັງຫລວງ ໃນກອງທັບ.
ທ່ານ Benigno Aquino ປະທານາທິບໍດີ ຟິລິບປິນ ໄດ້ແຕ່ງຕັ້ງຜູ້ບັນຊາການ ກອງທັບຄົນໃໝ່ ໂດຍ ມອບໝາຍໃຫ້ຮັບຜິດຊອບ ນໍາການສະສາງການສໍ້ລາດ ບັງຫລວງ ໃນກອງທັບທີ່ມີ ກໍາລັງພົນ 130,000 ຄົນນັ້ນ ທ່ານ ອາກີໂນ ໄດ້ປະກາດແຕ່ງ ພົນໂທ Eduardo Oban ໃຫ້ເປັນຫົວໜ້າເສນາທິການຄົນໃໝ່ຂອກອງທັບ ຟິລິບປິນໃນພິທີມອບປະລິນຍາບັດໃຫ້ນາຍຮ້ອຍທະຫານ ຟິລິບປິນ ທີ່ເມືອງ Baguio ໃນວັນອາທິດມື້ນີ້ ພົນໂທ ໂອບັນ ຈະສືບຕໍາແໜ່ງແທນ ພົນເອກ Ricardo David ທີ່ຈະອອກບໍານານ ໃນວັນຈັນມື້ອື່ນນີ້ ການແຕ່ງຕັ້ງດັ່ງກ່າວ ມີຂຶ້ນໃນທ່າມກາງການສອບສວນບັ້ນນຶ່ງຂອງສະພາແຫ່ງຊາດຟິລິບປິນ ທີ່ເປີດເຜີຍຂ່າວນອງນັນ ກ່ຽວກັບການໃຊ້ຈ່າຍເງິນຫລາຍລ້ານໂດລາ ຢ່າງບໍ່ຖືກບໍ່ຕ້ອງຂອງ ພວກນາຍພົນທະຫານລະດັບສູງຂອງຟິລິບປິນນັ້ນ